CELEX: 32015D1784
Language: lt
Date: 1443744000000
Title: 2015 m. spalio 2 d. Komisijos įgyvendinimo sprendimas (ES) 2015/1784, kuriuo dėl pareiškimo, kad Jungtinės Karalystės Šiaurės Airijos regione galvijų bandose bruceliozės oficialiai nenustatyta, iš dalies keičiamas Sprendimo 2003/467/EB II priedas (pranešta dokumentu Nr. C(2015) 6630) (Tekstas svarbus EEE)

6.10.2015   
            
            
               LT
            
            
               Europos Sąjungos oficialusis leidinys
            
            
               L 259/38
            
         KOMISIJOS ĮGYVENDINIMO SPRENDIMAS (ES) 2015/1784
   2015 m. spalio 2 d.
   kuriuo dėl pareiškimo, kad Jungtinės Karalystės Šiaurės Airijos regione galvijų bandose bruceliozės oficialiai nenustatyta, iš dalies keičiamas Sprendimo 2003/467/EB II priedas
   
      
         (pranešta dokumentu Nr. C(2015) 6630)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo II skirsnio 7 dalį,
   kadangi:
   
               (1)
            
            
               Direktyva 64/432/EEB taikoma Sąjungos vidaus prekybai galvijais. Joje nustatytos sąlygos, pagal kurias gali būti paskelbta, kad valstybės narės regione galvijų bandose bruceliozės oficialiai nenustatyta;
            
         
               (2)
            
            
               Komisijos sprendimo 2003/467/EB (2) II priedo 2 skyriuje išvardyti valstybių narių regionai, kuriuose galvijų bandose bruceliozės oficialiai nenustatyta. Jungtinei Karalystei skirtame įraše jau įtraukti Anglijos, Škotijos ir Velso regionai ir Meno sala;
            
         
               (3)
            
            
               Jungtinė Karalystė Komisijai pateikė dokumentus, kuriais įrodoma, jog Šiaurės Airijos regione laikomasi Direktyvoje 64/432/EEB nustatytų sąlygų, kad būtų galima paskelbti, jog galvijų bandose bruceliozės oficialiai nenustatyta. Todėl turėtų būti paskelbta, kad šiame regione galvijų bandose bruceliozės oficialiai nenustatyta;
            
         
               (4)
            
            
               todėl Sprendimo 2003/467/EB II priedo 2 skyriuje pateiktas sąrašas turėtų būti iš dalies pakeistas, į jį įtraukiant Šiaurės Airiją;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2003/467/EB II priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. spalio 2 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL 121, 1964 7 29, p. 1977/64.
   
      (2)  2003 m. birželio 23 d. Komisijos sprendimas 2003/467/EB, nustatantis tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (OL L 156, 2003 6 25, p. 74).
   
      PRIEDAS
      Sprendimo 2003/467/EB II priedo 2 skyriuje Jungtinei Karalystei skirtas įrašas pakeičiamas taip:
      „Jungtinėje Karalystėje:
      
                  —
               
               
                  Didžioji Britanija: Anglija, Škotija, Velsas,
               
            
                  —
               
               
                  Meno Sala,
               
            
                  —
               
               
                  Šiaurės Airija.“